కోరమాండల్ తీరం
]
కోరమాండల్ తీరం (తమిళం: சோழ மண்டலக் கடற்கரை) అనేది కేప్ కొమోరిన్ మరియు ఫాల్స్ దివి పాయింట్ మధ్యన ఉన్న భారత ఉపఖండం యొక్క ఆగ్నేయ తీరప్రాంతానికి పెట్టబడిన పేరు. దీంట్లో శ్రీలంక దీవి యొక్క ఆగ్నేయ ప్రాంతం కూడా భాగమై ఉంది.
సంస్కృతంలో "కరమండల" అంటే "సూర్య కాంతి ప్రసరించే భూమి" అని అర్థం - మరో మాటలో చెప్పాలంటే తూర్పు తీరప్రాంతం అని అర్థం. అయితే, ఈ పదానికి ఇతర వివరణలు కూడా కింద ఇవ్వబడినాయి.
చోళ రాజవంశ భూభాగాన్ని తమిళంలో "చోళమండలం" (சோழ மண்டலம்) అని పిలిచేవారు, వాచ్యార్థంలో అనువదిస్తే దీనికి "చోళ రాజ్యం" అని అర్థం వస్తుంది, దీంట్లోనుంచే "కోరమాండల్" పదం వ్యుత్పన్నమైంది. చోళ దేశం పొడవునా ఉన్న తీరం "చోళమండలం" అని పిలువబడేదని మరొక పరిశోధన సూచిస్తోంది, దీన్నే తర్వాత యూరోపియన్లు అపభ్రంశ రూపంలో "కోరమాండల్" అని ఉపయోగించారు. విల్‌ఫ్రెడ్ హార్వే స్కోఫ్ రచించిన "ది పెరిప్లస్ ఆఫ్ ది ఎరిత్రేయిన్ సీ" ప్రకారం, "చోళ తీరం" స్థానిక తమిళ పేరు "చోళ-మండలం" నుంచి పుట్టింది. దీన్నుంచే పోర్చుగీసులు ఆధునిక పదం "కోరమాండల్‌" ని కనిపెట్టారు.
తీరం సాధారణంగా దిగువన ఉంటుంది, కావేరి (కౌవేరి), పాలార్, పెన్నార్‌తోపాటు, పశ్చిమ కనుమల నుండి మిట్టప్రాంతాలలో పుట్టి దక్కన్ పీఠభూమి గుండా ప్రవహించి బంగాళాఖాతంలో కలిసే కృష్ణా నదితో సహా అనేక పెద్ద నదుల డెల్టాల ముద్రలను ఇది సంతరించుకుంది. ఈ నదుల ద్వారా సృష్టించబడిన ఒండ్రుమట్టి మైదానాలు సారవంతమైనవి మరియు వ్యవసాయానికి అనుకూలమైనవి. ఈ తీరం పులికాట్, చెన్నయ్ (మద్రాస్), సద్రాస్, పాండిచ్చేరి, కారైకాల్, కడలూర్, ట్రాంక్వెబార్, నాగోర్, మరియు నాగపట్నం వంటి తన రేవులు, ఓడరేవులకు పేరెన్నిక గన్నది, ఇది (చత్తీస్‌ఘర్ ప్రాంతం మరియు గోల్గొండ మరియు కోలార్) మరియు/లేదా మంచి రవాణా మౌలిక వసతి వంటి సహజ, ఖనిజ వనరులకు నెలవైన ప్రాంతాలతో సామీప్యతను అనుకూలంగా మార్చుకుంది. ఈ ప్రాంతం యొక్క సమతల భౌగోళం కూడా నగరాభివృద్ధికి, జన సంయోజనానికి అనుకూలంగా ఉంటోంది.
కోరమాండల్ తీరం పశ్చిమ కనుమల వర్షచ్ఛాయకింద ఉంటున్నాయి, వేసవిలో వాయవ్య రుతుపవనం ఈ ప్రాంతానికి తక్కువ వర్షపాతాన్ని కలిగిస్తుంది, అదేసమయంలో తక్కిన భారతదేశంలో ఇది భారీ వర్షపాతాన్ని కలిగిస్తుంది. ఈ ప్రాతంలో వర్షపాతం సంవత్సరానికి 800 మిల్లీమీటర్లు కురుస్తుంది. ఇది ఎక్కువగా అక్టోబర్ మరియు డిసెంబర్ నెలల్లో కురుస్తుంది. బంగాళాఖాతం స్థలాకృతి మరియు సీజన్‌లో దాని తూలిపోయే వాతావరణ చట్రం ఈశాన్య రుతుపవనంకి అనుకూలంగా ఉంటుంది, ఇది సత్వర అవక్షేపం కంటే తుఫానులు మరియు హరికేన్‌లు రావడానికి వీలు కల్పిస్తుంది. ఫలితంగా, తీరం ప్రతి సంవత్సరం అక్టోబర్ నుంచి జనవరి మధ్యన తీవ్ర వాతావరణం తాకిడికి గురవుతుంది. వర్షపాతం యొక్క అత్యంత వ్యత్యాసం కూడా పెద్ద నదులు లేని చాలా ప్రాంతాలలో నీటి కొరత మరియు కరువుకు కారణమవుతోంది. ఉదాహరణకు, ఊహించడానికి వీలులేని రుతుపవనం యొక్క సీజనల్ స్వభావం కారణంగా గాలిలో అత్యధిక శాతం తేమ ఉన్నప్పటికీ, చెన్నయ్ నగరం తాగునీటి లభ్యత విషయంలో దేశంలోనే అత్యంత పొడి నగరాల్లో ఒకటిగా ఉంటోంది.
కోరమాండల్ తీరం తూర్పు దక్కన్ పొడి హరితారణ్యాల పర్యావరణ ప్రాంతంకి నిలయం, ఇది తీరం పొడవునా సన్నటి చారను నిలుపుతోంది. పొడి వాతావరణంలో చెట్లు ఆకులను రాల్చేటటువంటి, భారత్ లోని ఇతర ఉష్ణమండల ప్రాంత పొడి అడవుల వలె కాకుండా, తూర్పు దక్కన్ పొడి నిత్యహరితారణ్యాలు సంవత్సరం పొడవునా తడి ఆకులను నిలుపుకుంటుంటాయి. కోరమాండల్ తీరం సమతల తీరం మరియు నదీ డెల్టాల పొడవునా విస్తృతమైన మడ అడవులకు, ప్రత్యేకించి వేలాది వలస పక్షులకు, దేశీయ పక్షులకు గూడు కల్పిస్తున్న కలివెలి సరస్సు మరియు పులికాట్ సరస్సు అనేక ముఖ్యమైన పొడి భూములకు నిలయంగా ఉంటోంది.
1530 చివరినాటికి, కోరమాండల్ తీరం నాగపట్టిణం, శావో టోమ్ డె మెలియాపూర్ మరియు పులికాట్ వద్ద మూడు పోర్చుగీస్ సెటిల్మెంట్లకు నిలయంగా మారింది. తరువాత, 17, 18 శతాబ్దాలలో కోరమాండల్ తీరం భారతీయ వాణిజ్యంపై నియంత్రణ కోసం పదిహేడు, పద్దెనిమిది శతాబ్దాలలో యూరోపియన్ శక్తుల మధ్య శతృత్వాలకు రంగభూమిగా మారింది. బ్రిటిష్ వారు సెయింట్ జార్జ్ కోట (మద్రాస్) మరియు మచిలీపట్నం వద్ద, డచ్ వారు పులికాట్, శాడ్రాస్ మరియు కోవలాంగ్ వద్ద, ఫ్రెంచ్ వారు పాండిచ్చేరి, కారైకాల్ మరియు నిజాంపట్నం వద్ద, డేనిష్ వారు డేన్స్‌బర్గ్ తరంగంబాడి వద్ద స్థావరాలు ఏర్పర్చుకున్నారు.
తదనంతరం బ్రిటిష్ వారు గెలిచారు, కాని ఫ్రెంచివారు మాత్రం 1954 వరకు పాండిచ్చేరి, కారైకల్ చిన్న భూప్రాంతాలను తమ వద్దే నిలిపి ఉంచుకున్నారు. పెట్టెలు, తెరలు, పెట్టెలుతోసహా చైనీస్ లక్క వస్తువులు 18వ శతాబ్దంలో కోరమాండల్ సరకులుగా పేరుపొందాయి, ఎందుకంటే అనేక చైనా ఎగుమతులు కోరమాండల్ రేవులలో తమ స్థానాన్ని స్థిరపర్చుకున్నాయి.
2004 డిసెంబర్ 26న, ఆధునిక చరిత్రలోకెల్లా అత్యంత భయంకరమైన ప్రకృత్తి విపత్తులలో ఒకటైన హిందూమహాసముద్ర భూకంపం, సుమత్రా (ఇండోనేషియా) పశ్చిమతీరాన్ని తాకింది. భూకంపం మరియు దాని వెంటనే వచ్చిన సునామీ హిందూ మహాసముద్ర ప్రాంతంలో 220,000 మంది ప్రజలను కడతేర్చాయి. ఈ సునామీ కోరమాండల్ తీరాన్ని ధ్వంసం చేసింది, అనేకమందిని చంపడమే కాకుండా తీరప్రాంత కమ్యూనిటీలను తుడిచిపెట్టేసింది.
==పేరు అన్వయాలు
బ్రిటిష్ రాయల్ నేవీకి చెందిన నాలుగు ఓడలు భారతీయ తీరప్రాంతం పేరు పెట్టుకున్నాయి. న్యూజిలాండ్ లోని కోరమాండల్ ద్వీపకల్పం ఈ షిప్పులలో ఒకదాని పేరు పెట్టుకున్నది మరియు కోరమాండల్, న్యూజిలాండ్ పట్టణం- ద్వీపకల్పం పేరు పెట్టుకున్నది. చానెల్ ద్వారా రూపొందిన ఎర్ర గోళ్ల రంగు విదేశీవాద సూచనల కారణంగా కోరమాండల్ పేరు పెట్టుకుంది. హౌరా మరియు చెన్నయ్ మధ్య నడిచే తొలి భారతీయ రైల్వే సూపర్‌ఫాస్ట్ రైళ్లలో ఒకదానికి కోరమాండల్ ఎక్స్‌ప్రెస్ పేరు పెట్టారు.
1955 చారిత్రక నవల "కోరమాండల్!‌" ను రచించిన జాన్ మాస్టర్స్ కోరమాండల్ తీరాన్ని 17వ శతాబ్దంలో చేరుకున్న ఒక యువ ఇంగ్లీష్ సాహసయాత్రికుడి గురించి వర్ణిస్తుంది. ఇతడు సెవేజ్ ఫ్యామిలీ సంస్థాపకుడు. భారతదేశంలో బ్రిటిష్ పాలనలోని పలు దశల్లో ఇతడి వారసులు జీవించారు. వీరు మాస్టర్స్ ఇతర పుస్తకాలలో కనిపిస్తారు కూడా.
అలాగే, 20వ శతాబ్దంలో పెద్దగా గుర్తింపుపొందని కవి వాల్టర్ J. టర్నర్ 'కోరమాండల్' పేరిట కవిత రాశారు.
ఎడ్వర్డ్ లీయర్r తీసిన "ది కోర్ట్‌షిప్ ఆఫ్ ది యాంగీ-బోంగీ-బో" కోరమాండల్ తీరంలో షూటింగ్ జరుపుకుంది.
డేమ్ ఎడిత్ సిట్వెల్ తన కవిత "బ్లాక్ మిస్ట్రెస్ బెహెమోత్"లో కోరమాండల్ గురించి ప్రస్తావించింది. ఇది "ఫేకేడ్" లో ఒక భాగం మరియు ఆమె సోదరుడు సర్ ఓస్బెర్ట్ సిట్వెల్ "ఆన్ ది కోస్ట్ ఆఫ్ కోరమాండల్" పేరిట ఒక కవిత రాశారు.